<classify> Akikabidhi vifaa hivyo kwa viongozi wa timu hizo meneja mkuu wa mgodi huo, Graham Crew alisema kuwa lengo la kutoa msaada huo ni pamoja na kukuza uhusiano baina ya pande hizo mbili pamoja na kuwaweka watu pamoja na kujenga afya zao.Crew alisema kuwa michezo inajenga afya hivyo mgodi ukaona ni bora ukatoa msaada huo wa vifaa vya michezo ili kuboresha ubunifu na kukuza vipaji kwa vijana waliopo katika maeneo ya uchimbaji wa madini hali ambayo inaweza kuwapa fursa ya kupata ajira badala ya kutegemea zile za migodini.Kwa upande wake kaimu ofisa uhusiano jamii wa mgodi wa Bulyanhulu, Johnbosco Mwakatage alizitaja timu zilizopokea msaada huo kuwa ni pamoja na Bulyanhulu inayoshiriki ligi daraja la pili ngazi taifa iliyopata Sh milioni 20.Timu nyingine ni Bushingwe ambayo ilipata kiasi cha Sh milioni 10, Bugarama FC iliyopata Sh milioni 20 na ile ya Ilogi FC iliyopata pia Sh milioni 10 na hivyo kukamilisha kiasi cha Sh milioni 102, ikiwa ni fedha taslimu pamoja na vifaa.Alivitaja baadhi ya vifaa vya michezo vilivyotolewa kuwa ni pamoja na seti moja ya jezi, seti moja ya viatu, soksi pamoja na mipira 10 kwa kila timu huku vifaa hivyo vikigharimu kiasi cha Sh milioni 42. Baadhi ya viongozi wa timu waliokuwepo waliushukuru mgodi huo kwa msaada huo kwani utasaidia sana katika maendeleo ya soka katika eneo hilo.Mmoja wa viongozi hao, Dickson Lusinge ambaye ni katibu wa timu ya Bulyanhulu FC aliutaka uongozi wa mgodi huo uweke udhamini wa kudumu kwa timu hizo kama ilivyoweka kwa Stand United ya Shinyanga ili kuinua vipaji vya vijana.  <topic>: MICHEZO 